Andreea Moldovan, secretar de stat în Ministerul Sănătăţii: "Două săptămâni de carantină naţională ar face minuni".
Andreea Moldovan crede că două săpătămâni de carantină națională ar "face minuni". Moldovan susţine că înţelege de ce românii se tem de o carantină naţională. Moldovan: "Perioada de incubaţie a virusului este de două săptămâni".
Andreea Moldovan, secretar de stat în Ministerul Sănătății, susține ideea carantinei naționale de două săptămâni și crede că această masură ar "face minuni"."Perioada de incubaţie a virusului este de două săptămâni, ceea ce înseamnă că dacă timp de maximum două săptămâni nu se transmite virusul el se poate stopa. Două săptămâni de carantină ar face minuni", a spus Andreea Moldovan la Digi FM, citată de Digi 24.Totodată, Andreea Moldovan susţine că înţelege de ce românii se tem de o carantină naţională, iar o astfel de decizie este greu de luat chiar şi pentru cei care guvernează ţara."Carantina sperie ca termen, însă dacă am fi fiecare dintre noi conştienţi să evităm acele aglomeraţii care ne expun clar la un risc, în primul rând pe noi şi în al doilea rând pe cei din jurul nostru, lucrurile ar putea fi mult mai uşor manageriate. Am spus şi repet, cred că depinde de fiecare dintre noi ca după un an de pandemie să ştim ce este bine de făcut şi ce nu", a mai spus Moldovan."Ne e teamă de constrângeri şi de limitări şi înţeleg asta. În al doilea rând, într-adevăr sunt sectoare care trebuie să funcţioneze mai departe. Repet, cred că depinde de fiecare dintre noi, nu trebuie ca nişte lucruri să fie impuse, suntem deja la un an de pandemie, nu mai este ceva nou şi necunoscut cum era acum un an", a conchis secretarul de stat în Ministerul Sănătăţii.